EN ORIGINAL SERIE FRA NETFLIX
Dostojevskij skrev:
"Hvis en mand har en samvittighed, vil han lide for sine fejl.
Det vil være hans straf såvel som hans fængsel."
Det skal nok gå alt sammen.
Hvad har du gjort?
-Hvorfor ser du sådan på mig? -Jeg er virkelig ked af det.
Hvorfor? Hun var sindssyg. Hun ville gøre dig fortræd.
Og os.
Jeg ordnede det.
Vi kan være sammen nu.
Det tror jeg ikke, vi kan.
Jeg har ødelagt dig.
-Jeg har det fint. -Hør nu efter.
Det her er ikke din skyld.
Sådan er du ikke.
Alt, hvad jeg sagde, er sandt.
Beck, Henderson...
...Delilah.
Jeg slog dem ihjel.
Deres blod er på mine hænder.
Joe.
Du slog ikke Delilah ihjel.
Det gjorde jeg.
-Du kender klichéen. -Din lede kælling.
Man kan vælge sine venner, men ikke sin familie.
Det lærte min bror og jeg tidligt.
Lad os nu nyde det.
Fraværende forældre, som ikke opdagede ræven i hønsehuset.
Hvad har du...
Ingen viste os, hvordan et sundt familieliv var.
Forty var et barn.
Hun voldtog ham.
Jeg standsede hende.
Jeg beskyttede Forty, fordi jeg var nødt til det.
Ingen andre gjorde det.
Det var bedre, at han fik skylden.
Forty var gået kold. Han var et offer.
De ville skjule det og trøste ham som altid.
Jeg kunne være hos ham og beskytte ham.
Fuldkommen tavshed...
Men familier heler ikke efter den slags.
Så jeg drømte om at få en ny.
Hvis vi kunne være så heldige.
Da James døde, overvejede jeg, om min familie var den, jeg fortjente.
Men så så jeg dig.
Jeg vidste det straks. Jeg genkendte noget i dig.
Klog, sexet, morsom.
Med noget mørkt, som gjorde dig mindre banal og mere ægte.
Jeg begyndte at drømme igen.
Da du trak dig væk, besluttede jeg at fikse dig.
En overgang virkede det. Jeg lærte dig at hele.
Du var stærkere, end jeg troede.
Jeg viste dig, hvad jeg ville, ved at vise, hvad jeg ikke ville.
Da du stod ved min side, sammen,
vidste jeg, at vi kunne skabe en bedre familie.
-Jeg ulver dig. -Jeg ulver også dig.
Måske blev jeg lidt besat.
Måske brugte jeg mine forældres penge til at grave lidt, da Candace var væk.
Det skyldte de mig.
Jeg slugte din døde eks' bog fra start til slut.
Alle artiklerne, alle analyserne, alt det mellem linjerne.
Og jeg indså, at Guinevere Beck var jævn og middelmådig.
Hun fortjente dig ikke.
Og så...
...fandt jeg den ægte dig, Joe.
Du var endnu klogere,
mere lidenskabelig, mere dedikeret, end jeg troede.
Du er snedig.
Jordnær.
Og du får geniet frem i folk.
Beck kunne aldrig have skrevet den bog uden dig.
Ja, du har gjort nogle frygtelige ting,
men det gør følsomme mennesker, når de er fanget i dårlige forhold.
Jeg ville lokke dit sande jeg frem.
Hvis du stolede på mig
og viste mig dit hjerte, selv de mørkeste sider,
ville vores fælles fremtid begynde det rette sted.
Men så kom Delilah.
Hun opdagede, hvem du var.
Du mistede troen.
Du ville opgive os. Vores lille nye familie.
Så jeg fulgte efter dig.
Tag den her.
Giv den til Delilah.
Og når du knepper hende, så tænk på mig, okay?
Gudskelov! Vil du ikke nok hjælpe mig?
Will er sindssyg!
-Åh gud. -Der er en nøgle til håndjernene.
Måske har Will den, eller der er en ekstra.
Jeg lovede ham ikke at sige noget, men han tror ikke på mig,
så du må hjælpe mig ud herfra.
Han kommer igen senere. Han er vist på stoffer.
Skynd dig. Han gør os begge to fortræd.
Hjælp mig, før han kommer tilbage.
Jeg ordnede Delilah på samme måde som au pair-pigen.
Jeg beskytter dig, fordi jeg vil, Joe.
Du har ikke ødelagt mig.
Du åbnede dit hjerte for mig.
Vi er soulmates, Joe.
Hvad fanden?
Joe?
Sig nu noget.
Hvad med Ellie?
Ellie? Vi må tale om din søster.
Hej.
-Rolig. Jeg kommer med fred. -Klokken tre om natten? Helt ærligt.
Ved du, at Delilah får dødstrusler?
Ja. Og jeg tror, du kan hjælpe mig.
Hvordan?
Du kan forklare mig nogle ting angående Henderson.
Noget særligt, du husker.
Ingen detaljer er for små.
Hvad siger du til det?
Jeg kender den metode fra alle film, jeg har set.
Du lokker mig i en fælde.
Ellie klarer sig.
Du tror vel ikke, jeg havde...
...uden en plan for hende?
Nå, du har en plan?
Den er ret enkel.
Først får vi Ellie mistænkt for mordet på Henderson.
-Hvad? -Vent nu lidt. Lad mig forklare.
Først får vi Ellie hængt op på mordet på Henderson med et anonymt tip.
Har du allerede gjort det?
Hvor var du, den nat Henderson blev dræbt?
Ja, Delilah har beskyttet dig.
Jeres sms'er viser, at han havde planer den aften.
Og et nyt tip viser, at du var i hans hus, den nat han døde.
Jeg har ikke gjort noget.
Du skal bare med på stationen og besvare nogle spørgsmål.
Bagefter skaffer vi hende Quinn-familiens bedste advokat.
Med de manglende beviser og det faktum, at hun er en 15-årig pige,
bliver de straks til grin.
Bare tal færdig.
Så bliver liget af Delilah fundet med et selvmordsbrev.
Hun bliver et posthumt feminist-ikon, fordi hun fældede sin overgrebsmand.
Chokbølgerne vælter sagen. Ellie vil få erstatning resten af livet.
Skandalen kan endda starte hendes karriere.
Og det vigtigste er...
...at efterforskningen bliver forpestet.
Og du bliver aldrig mere nævnt i forbindelse med Henderson.
-Det går aldrig. -Nej, normalt ikke...
...men mine forældre ejer stort set LAPD.
Det løste au pair-sagen for dem.
Ellie vil komme ud af det her stærkere, klogere
-og rigere. -Ligesom Forty?
-Pas nu på. -Okay, Ellie.
Det er sygt at tro, at en teenager får gavn af at ryge ind i systemet.
Har du måske en bedre idé?
Undskyld, det er svært at tænke i alt det vanvid, du spytter ud!
Tag dig sammen.
Jeg troede ikke, du blev hysterisk.
Hysterisk? Du slog Delilah ihjel!
Fordi du slog en berømthed ihjel, for fanden!
Hvorfor sker det her?
Fordi mens jeg så dig...
...virkelig så dig...
...havde du travlt med at glo på en drøm.
En fuldkommen ufuldkommen pige.
Du så, hvad du ønskede at se.
Men jeg var lige her.
Hele tiden.
Det var ikke så svært.
Du behøvede bare at se.
Jeg skal have bagt en bryllupskage, så...
Love, vent! Hold nu op.
Luk mig nu ud.
Love? Love!
En gal kvinde har låst mig inde, men jeg må ikke gå i panik.
Ellie er i fare. Er hun? Måske virker Loves plan.
Hun lød oprigtig. Tag det roligt. Tænk dig om.
Okay, tror jeg, at Love vil gøre, hvad der er bedst for Ellie?
Nej. Jeg må ud herfra. Det er indlysende. Enkelt. Umuligt.
Nu forstår jeg endelig, hvad Beck blev udsat for.
Det er meget at forholde sig til.
Hvad gjorde Beck i den situation?
-Jeg elsker dig. -Nemlig. Hun lod, som om hun elskede mig.
Jeg ønskede jo kun, at Beck så mig.
Virkelig så og accepterede mig.
Du så mig. Selv den del, jeg skammer mig over.
Du beder mig se dig og elske dig.
Jeg ved ikke, hvad jeg skal føle, Love.
Men hvad jeg skal gøre.
Får du ballade for pistolen?
-Nej da. -Kan vi så være sammen for evigt?
Jeg elsker dig meget højt, Joey. Meget højt.
Det er ikke svært at bilde nogen ind, at man elsker dem,
hvis man ved, hvad de vil høre.
Hav det godt.
-Det mobile produktionskontor. -Forty, godt.
Jeg er på politistationen, og de vil ikke lade mig gå.
Kan du ikke få mig ud som med Will og min søster?
-Vent, Ellie? Hvad har du gjort? -Ingenting.
Det handler om Henderson, men det var ikke mig.
Delilahs politiven hentede mig, og en fra drabsafdelingen afhører mig.
Vil du ikke nok? Delilah er væk. Kom ind på Wilcox-stationen.
Umuligt, jeg er på østkysten.
Seriøst?
-Rolig. Jeg sender Morris derned. -Hvem er Morris?
Familiens advokat, som klarer spritkørsel og kautioner under 600.000.
Det hele er så mærkeligt.
Jeg lover, at jeg nok skal hjælpe dig.
Lad være med at sige noget, spil dum, og drik ingenting.
Så stjæler de din DNA.
Dr. Nicky. Jeg hedder Forty Quinn. Jeg er forfatter og producer
på filmatiseringen af Guinevere Becks Kærlighedens mørke side.
Fint. Kom nu bare til sagen.
De tvang mig til at tale med dig. Bestikkelse, antager jeg.
Lige på og hårdt. Fint.
Så siger jeg det bare. Jeg tror ikke, du myrdede Beck.
Det siger du ikke.
Er du en af fansene fra "Befri dr. Nicky"-siden?
Tidligere patienter. Konspirationsfjolser.
Hør godt efter.
De er ligegyldige.
De siger, du er uskyldig.
-Vil du ikke gerne ud? -Nej.
Jeg er skyldig i at have ødelagt mit ægteskab,
min hustru og mine børn.
Jeg slog ikke Beck ihjel, men jeg er skyldig.
Jeg udnyttede hende. Og hun er ikke den første.
Hun var bare den første, der døde.
Nej, jeg er et dårligt menneske.
Jeg fortjener at sidde her.
Hold da op. Det havde jeg ikke forestillet mig, da jeg skrev din rolle.
Jeg havde forventet, at du var sådan uskyldigt dømt-agtig.
Det har jeg været. Men med Guds nåde fik jeg øjne, der ser alting anderledes.
Jeg har overladt min krop og min ånd til en højere magt.
Ja, også mig. Alle trinene.
Jeg har det godt, hr. Quinn.
Ved du hvorfor? Fordi jeg går med Kristus.
Og hvis jeg angrer, bliver jeg tilgivet til sidst.
-Men morderen er jo derude. -Der er ondskab overalt i verden.
Jeg foretrækker at bekæmpe den ondskab, jeg ser i spejlet.
Fedt nok.
Er du ikke nysgerrig omkring din mystiske patient
med det falske navn, de aldrig fandt?
Ja, jeg har læst deres side. Det er fandeme research.
Jeg vil ikke lave et mediecirkus om en fyr, som bare har nogle traumer.
Paul Brown.
Ja. Han sagde, han hed Will, men hans rigtige navn...
Stop.
Hvis du har ret, så hold dig fra ham.
Nej, vi kan standse ham.
Nej. Hvis han slog Beck ihjel, aner vi ikke, hvad han er i stand til.
Sket er sket. Han får sin straf, men ikke af os.
Stol på den guddommelige retfærdighed.
Hav tillid til universet. Det er det eneste, som kan frigøre dig.
Super. Det gør jeg.
Bare ét problem.
Han er for helvede kærester med min søster, pastor!
Så hvad med, at du fortæller mig alt, hvad du ved?
Ellers vil hendes død være din skyld.
Gud velsigne dig, og Gud velsigne din søster.
Pis.
Amy gav mig bogen.
Hovedrollen, Beck...
Det er Joe.
CANDACE, RING TIL MIG.
DU HAVDE RET! JEG MÅ ADVARE MIN SØSTER!
Skal vi?
-Vi ses, frøken Alves. -Ja, hyg dig.
Og lige én ting mere.
Din søster har 12 timer til at dukke op.
Ellers melder jeg jer til socialforvaltningen.
Du ved, oven i den efterlysning, jeg lige har foretaget.
Kan han det?
Vi taler om det udenfor.
HVOR ER DU?
LANDER I LAX NU
JEG KAN IKKE TAGE HJEM.
MØD MIG I ANAVRIN. SKAL LIGE ORDNE NOGET.
Vent nu lidt.
Det er Quinn-familien.
Ja, de har altid gang i en masse.
Hende glemmer de hurtigt igen.
Ved du hvad?
Jeg skal ingenting.
Det kan ikke skade at følge efter hende.
Hvis jeg ser noget sjovt, ringer jeg.
Muffins?
Ja, jeg skylder dig vist en.
Jeg nåede ikke at bage religieuse.
Første gang jeg smagte en muffin...
...var på et børnehjem.
Min mor gav mig aldrig en.
Det er jo nærmest børnemishandling.
Hun kaldte dem cupcakes. "Læs ingredienserne."
Tja, det er ikke helt forkert.
-Du taler aldrig om hende. Er hun... -I live?
I dit liv?
Hun var en helgen.
Jeg var besværlig.
Du ville jo bare have sukker til morgenmad.
Som alle børn.
-I det mindste havde du hende dengang. -Hun gjorde sit bedste.
Hvad er...
Tager du pis på mig?
Er det, hvad du er bange for?
-Ingen gift, Joe. -Nej, Love...
-Du tror, jeg er gal. -Nej.
Nej, jeg ville ikke sige noget.
-Om hvad? -Jeg kan ikke spise,
når der ligger et lig og rådner lige ved siden af mig.
Men jeg må have noget mad.
Åbn nu buret.
Bare længe nok til, at jeg kan flytte hende ud.
Love, jeg stoler på dig.
Du må også stole på mig.
Det gør jeg også.
Joe, nej!
Jeg er gravid!
Jeg er gravid.
Joey...
Jeg ved, du er derinde.
Joseph.
Der sker ikke noget slemt. Hvorfor gemmer du dig?
Han vil tage mig med.
Kun et lille stykke tid.
Jeg er ikke det bedste for dig lige nu.
Efter det, der skete... Det her er bedre.
Hvorfor lod du ham hele tiden komme tilbage?
Så du kunne få en far.
-Du behøver en far. -Jeg behøver kun dig.
Du forstår det nok ikke,
men en dreng behøver en stærk mand, som kan opdrage ham.
Det ville jeg give dig, men det mislykkedes.
Det, der er galt med dig, er min skyld.
Undskyld.
Du havde brug for en rigtig far.
Far.
Jeg skal være en rigtig far.
Er du sikker på, det er...
Milo brugte beskyttelse.
Joe? Joe!
Sig noget.
Javel.
Du tror, jeg er psykopat.
Tror du virkelig, jeg havde lyst til at dræbe nogen?
Jeg hadede at gøre det mod Delilah.
Jeg havde lige taget testen. Og fundet ud af det.
Skulle jeg lade det her ødelægge vores barns liv?
Hele mit liv...
...har jeg gjort, hvad der skulle gøres...
...når jeg elsker nogen.
Og jeg elsker dig.
Jeg elsker dig.
Hvad skal jeg sige?
Sig: "Love, jeg forstår."
Sig: "Love...
...vi måtte begge to lære at overleve som helt unge."
Hvor gammel var du første gang?
Ni.
Det gør mig ondt.
-Du var kun et barn. -Det var du også.
Det er hun også.
Hun?
-Det er bare en fornemmelse. -En datter. En pige.
Det var dumt at tro på tilgivelse.
Men nødvendigt for at gennemføre det.
-Men nu hader du mig. -Love...
Hvis du vil hade mig...
...så stik af.
Meld mig. Dræb mig.
Bare gør det, for fanden.
Jeg spærrer dig ikke inde her.
Candace sagde, at jeg skulle se mig selv i øjnene.
Det gør jeg måske nu.
Ved at se dig i øjnene.
Det her...
Det står vist ikke i nogen datingmanualer.
Det har du ret i.
Jeg forstår godt, hvis du ikke kan elske mig mere.
Eller ikke vil.
Det vil jeg.
Ægte kærlighed forsvinder ikke, når det bliver svært.
Jeg vil genvinde din tillid.
Jeg gør alt, hvad det kræver.
Intet er vigtigere end det her.
Er det mærkeligt at spørge, om du stadig vil med til bryllup?
Det her er faktisk lidt mærkeligt.
Ellie svarer ikke.
Jeg kan ikke smutte ud og lede efter hende nu.
ER DU OKAY?
Du stoler ikke på mig.
Og hvorfor skulle du? Jeg ved ikke selv, hvad jeg føler.
Hvordan kan jeg dømme noget, du har gjort,
når det ikke er så forskelligt fra det, jeg har gjort?
Men hvis jeg bare tilgiver og er lykkelig sammen med dig
og alt det lyse og gode, som følger med din dårlige side,
hvad er jeg så for en far?
Nej, beklager.
-Undskyld. -Gabe, jeg skal tale med min søster.
-Nu, for fanden! -Så må du ringe til hende.
Er Joe der? Will "Talented mr. Ripley"?
Hør nu efter! Hun er i fare.
-Du tager stoffer igen. -Jeg er clean, din nar.
Det her er en hellig dag, som dit drama ikke skal ødelægge.
Nej, Forty! Hør nu...
Din narkocoach er her om ti minutter.
Sagt med kærlighed, bliv nu voksen.
Ja, det er crack igen.
Fuck dig.
Man kan ikke redde alle.
Kærlighed gør folk skøre.
Man flytter til den anden ende af landet for en ukendt pige.
Som har en kæreste.
Ingen kan beskylde dig for at være kold. For at være hjerteløs.
Jeg husker, da jeg så dig på arbejde.
Du skreg efter en af de ansatte som ødelæggelsens gudinde,
og jeg tænkte...
"Hun skræmmer mig.
Hun vil brænde alt ned for det, hun holder af."
Da så jeg, hvad og hvem du er.
Og jeg forelskede mig i dig.
Min dronning.
Sammen vil vi opfostre børn, som intet vil frygte.
Hvis hjerter er store som månen.
Og som er ægte og sande.
Ligesom dig.
Jeg har altid ønsket at blive elsket af en, som er ægte og sand.
Også mig.
Du er min soulmate.
-Ja, jeg er. -Så smuk.
Er det det, vi er?
-Soulmates? -Jeg elsker dig, skat.
Er det her ægte kærlighed?
At vide og acceptere alt?
Jeg elsker dig så højt.
-Dine løfter er bedre end mine. -Nej da!
-Jeg mener det. -Og jeg mener det.
Så i kraft af mit embede
for den Himmelske Moder og deltaten Californien...
...erklærer jeg jer hermed...
...for gift.
-Kom nu, kys hende! -Gør det!
Vi skal have en lille pige.
Jeg er skrækslagen, men det er alle forældre måske.
Jeg ved bare, at jeg ikke kan beskytte hende, hvis jeg ikke er der,
og det er jeg ikke, hvis jeg ikke kan elske dig.
Hvad nu?
Jeg elsker dig.
Gør du?
Ja.
Stadigvæk?
Mere.
Luk butikken og gå hjem.
Det er jo midt på dagen.
Skriv på skiltet, at vi gør status, og skrid så med dig.
Hvis du siger det.
Fed tone. Du er fyret.
Godt.
Jeg skal nok evakuere de andre, inden deres junkiechef også fyrer dem.
Jamen dog!
Okay, narrøve. I må gerne tænde jeres telefoner igen.
Og lad os så smage på den mest pragtfulde kage, I har set,
lavet af selveste Love Quinn.
SVIN, JEG VED DET HELE. HOLD DIG FRA LOVE.
KOM IND I ANAVRIN.
ER DU SAMMEN MED JOE?
HAN ER FARLIG. RING TIL MIG.
Jeg går ind og beroliger ham.
Giv mig fem minutter, så følger du efter. Stol på mig.
Ellie.
-Jeg var bekymret. -Hold dig væk!
Har Forty sagt noget skørt om mig? For det har han gjort hele dagen.
Du kender mig.
Kom nu, jeg kan hjælpe dig.
Jeg ved ikke, hvor jeg skal tage hen.
Socialforvaltningen kommer efter mig.
Forty bad mig komme herud, men han fabler løs og skræmmer mig.
-Love og jeg ordner det. -Han fabler om dig.
At du dræbte Beck og prøvede at begrave en, der hedder Candace.
Lyder det som mig? Han er jo skæv!
Hvor er min søster, Will?
Jeg er ligeglad med resten.
Hvor er Delilah?
-Har du rørt hende? -Nej.
Hvor er hun så?
Det her er min skyld.
Quinn-familien har stor magt.
De slipper af sted med onde ting.
Jeg havnede midt i deres rod.
-Ligesom din søster. -Er de nu Godfather?
Ellie, jeg tror ikke, Delilah kommer tilbage.
-Hvad? -Jeg er ked af det,
men vi må beskytte dig og få dig væk fra dem.
-Min søster... -Er væk.
Du må ikke tage hjem. Socialforvaltningen er heller ikke fedt.
Kom med mig.
-Gå din vej. -Træk vejret. Du er lidt ophidset.
For sidste gang, jeg er ikke skæv!
Det er Joe...
Har du læst mine sms'er?
-Du er helt forvirret. -Nu siger jeg det pænt.
Vi laver åndedrætsøvelser senere.
Jeg skal redde dig fra en rigtig seriemorder først.
Jeg klarer det. Vær sød at gå.
Okay.
Jeg stoler på dig. Jeg skal nok gå.
Men før jeg går, bare for at berolige mig...
...vil du forklare mig planen?
Tag de her.
Gå ud ad bagdøren. Tag toget østpå fra Union Station. Fortsæt mod øst.
-Og ring så. -Hvad skal jeg?
-Starte et nyt liv. -Jeg har et liv.
Ellie, du er et af de klogeste mennesker, jeg kender.
-Du kan godt. -Hvad?
Starte forfra.
Find en by. Florida er et godt sted.
-Jeg er kun 15. -Næsten 16.
Jeg skal nok skaffe dig noget ID.
Jeg sender penge, så længe du mangler. Jeg svigter dig ikke.
-Hvad fanden kalder du så det her? -Det er nødvendigt!
Jeg hader dig.
Du fik Quinn-familien ind i vores liv, og du er skyld i, at Delilah er væk.
Død, ikke?
Er hun død?
Beklager, Ellie.
Og nu vil du spille helt?
Fuck dig!
Jeg er ingen helt. Vil du høre sandheden?
Jeg dræbte Henderson, og jeg føler ingen skyld.
Jeg skærmer dig mod folk, som er værre.
Lad mig nu hjælpe dig.
Du har ødelagt mit liv.
Det er jeg ked af. Bagdøren.
Brænd i helvede.
Hun har grund til at hade mig.
Men så længe hun er i sikkerhed.
Føles det sådan at være far?
Hvorfor forsvarer du ham?
Du hører jo ikke efter.
Fordi du lader dig manipulere.
Nej, jeg har knækket den.
Jeg kan se Matrix, og det er præcis, som Candace sagde.
Se på ham. Folk forsvinder. Folk dør på de mest sindssyge måder.
Først var det Beck og hendes venner,
og nu er Ellies søster væk.
Henderson blev myrdet, og vi havde lige været hjemme hos ham.
-Candace sagde... -Candace var sindssyg!
Du lyder som en konspirationsgalning.
Du har blinde vinkler. Joe er i din blinde vinkel.
Han er en blodtørstig ulv i din blinde vinkel.
Joe, du kommer for sent.
-Kom indenfor. -Joe, bare vent udenfor.
Nej!
Jeg insisterer.
Nu skal du høre. Vores familie kan gøre dit liv til et helvede.
Vi kan få dig sat i fængsel. Og vi kan gøre meget værre ting.
Jeg ved ikke, hvad du tror, jeg har gjort, så kan vi ikke tale om det?
Om hvad? Det med, at du har en vane med at lyve
og forfølge folk og slå ihjel generelt?
Eller det med, at du fikserede på min søster?
Jeg rører aldrig Love.
-Det får du aldrig lov til. -Så er det godt.
Joe, lad ham køle lidt ned.
-Nej, Forty! -Bliv der!
-Få den væk! Du er vanvittig! -Jeg har aldrig været mindre vanvittig.
Du beskytter mig. Jeg beskytter dig.
Forty... lad os nu tale om det.
Bliv der, eller jeg skyder dig.
Love, for sidste gang, gå din vej.
-Du vil jo ikke skyde ham. -Jo, jeg vil.
Og hvis du gad lytte, ville du forstå hvorfor.
Hvis du gør det, tilgiver jeg dig aldrig.
Så ser du aldrig mig igen eller barnet.
Vores barn.
En lille pige.
-Er du... -Ja.
Tror du, jeg ville lade Joe komme i nærheden af mig,
hvis jeg ikke mente, at han fortjente at blive en del af vores familie?
Hvad fanden fejler du?
Vil du bringe et barn til verden, som er ligesom os?
-Det er dit elendige selvværd, der taler. -Nej.
Du er lige så ødelagt, som jeg er.
Du lyver bare meget bedre.
Gudfader. Tror du ikke, jeg ved det?
Efter alle de år, tror du så virkelig, jeg er så dum?
At jeg ikke ved, hvad du er i stand til?
Jeg har listet rundt om det hele mit liv,
og det har ædt mig op indefra.
Jeg elsker dig.
Men du er sindssyg,
hvis du tror, at du bliver en god mor.
Forty, du må ikke straffe din søster, fordi du er vred på mig.
Du har ret.
Jeg har gjort nogle frygtelige ting...
...førhen.
Nu tænker jeg kun på hende og vores barn.
Og dig.
Tror du...
...at du bliver et nyt menneske af at bolle min søster tyk?
Nej.
-Det tror jeg ikke. -Nej...
Ned på knæ, din psykopat.
Forty...
Dostojevskij hævdede, at de onde ønsker deres straf.
-Forty, lad nu være. -Bliv der. Jeg sagde, bliv der.
Hvis de onde ikke pågribes, opsøger de selv deres straf.
På en eller anden måde.
Luk øjnene, Joe.
I det mindste går nogle former for straf hurtigt.
Åh nej.
Og nogle former for straf hører aldrig op.
Er I to okay?
Hvis jeg var kommet bare ét sekund senere...
Skudepisode. Mand ramt.
Send en ambulance til Anavrin.
-Forty... -Jeg så det øjeblik, da du vidste,
at din bror var død.
Jeg så dig kigge på mig.
Da vidste jeg, at du havde brug for mig,
som ingen har haft det før.
Nogle gange får man, præcis det man ønsker sig,
og det kan være den mest perfekte straf af alle.
Nej!
Karma og jeg har et slagsmål.
Nogle får, hvad de fortjener.
Andre ikke.
FIK $. SEND IGEN OM TRE MDR.
Og for hver dag, der går,
...virker retfærdigheden mere og mere som et litterært begreb.
I Forbrydelse og straf går helten frivilligt i eksil.
Han har dræbt, men også fundet kærligheden.
Hvis han angrer, får han frelse.
Han og hans elskede bliver reddet.
BØRNEHJEM FOR DRENGE
Man kan ikke redde folk fra sig selv. Vi forsøgte... med Forty.
Sorgen var svær i starten,
men hans sidste gave til mig var, at Fincher mistænkte ham for Henderson.
Quinn-maskinen greb ind og fik gjort enhver efterforskning radioaktiv.
Og min tavle blev visket ren.
Ikke at den rigtige tavle kan blive helt ren.
Men det er svært at være ked af det...
...når et nyt liv vokser.
Og her er jeg så.
Ingen kan give mig syndsforladelse.
Jeg må afsone min dom.
Ikke alt Sibirien er koldt.
Noget er lunt og solrigt med miljøbevidste haver.
Jeg er klar til at møde min datter.
Til at være den gode far, jeg ikke havde.
Til at få den familie, jeg drømte om. Den, hun fortjener.
Skæbnen er en sjov størrelse.
Jeg anede ikke, at det bur, jeg byggede, var en fælde for mig selv.
Og da jeg pludselig var låst inde i det, troede jeg, alt var slut.
Men sådan fungerer skæbnen ikke.
Det her er kun begyndelsen...
...for det var præcis her, jeg skulle være.
Hvor jeg skulle møde...
...dig.
Der sad du med dine bøger og dit solskin.
Så tæt på, men flere verdener væk.
Jeg skal nok finde en måde at nå ind til dig på.
Vi ses, nabo.
Tekster af: Lisa Kristensen Villeneuve